
E L Ő T E R J E S Z T É S


Dr. Szolga Ferenc egyéni vállalkozóval kötött feladat-ellátási megállapodás módosítására





Martfű Város Önkormányzata Képviselő-testületének 
2017. augusztus 10-i ülésére







Előkészítette: Hegedűsné Blaskó Anikó aljegyző 

Véleményező: Egészségügyi, Foglalkoztatási és Szociális Bizottság,
                        Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés






Tisztelt Képviselő-testület!

Az Önkormányzatnak jelenleg az I. számú fogorvosi körzetre vonatkozóan a FOG-DA 2003. Egészségügyi és Kereskedelmi Bt-vel (képviselője: Dr. Szolga Ferenc) van hatályos megállapodása 2017. augusztus 31-ig a fogorvosi egészségügyi alapellátás biztosítására vonatkozóan.
Dr. Szolga Ferenc fogorvos 2017. június 20-án bejelentette, hogy egyéni vállalkozóként kívánja végezni a fogorvosi járóbeteg-ellátási tevékenységet, melyhez becsatolta az egyéni vállalkozói tevékenység 2017. június 13-tól történő megkezdésének nyilvántartásba vételéről szóló értesítést.
Mindezek alapján kérte a FOG-DA 2003. Egészségügyi és Kereskedelmi BT-vel megkötött önkormányzati feladat-ellátási megállapodásnak 2017. augusztus 31-i hatállyal, közös megegyezéssel történő megszüntetését, valamint az új feladat-ellátási megállapodásnak Dr. Szolga Ferenc fog- és szájbetegségek szakorvosával – mint egyéni vállalkozóval - 2017. szeptember 1-től történő megkötését, melyről a Képviselő-testület a 2017. június 29-i ülésén döntést hozott. 
Az új feladat-ellátási megállapodásban a fogorvosi körzetre vonatkozóan heti 27,5 óra rendelési idő került meghatározásra.
A Nemzeti Egészségbiztosítási Alapkezelő – mint a fogorvosi alapellátás finanszírozója – időközben a lakosságszám további csökkenése miatt a korábban megállapított heti rendelési óraszámot 27 órában állapította meg, ezért szükséges ennek a megállapodásban történő átvezetése.
A módosítás szerint a rendelési idő csökkenése miatt a páros és a páratlan héten egyaránt, pénteki napokon fél órával korábbi időpontban, 13,30 óra helyett 13,00 órakor fejeződik majd be.
A módosítással egységes szerkezetbe foglalt feladat-ellátási megállapodás az előterjesztés mellékletét képezi.

Tisztelt Képviselő-testület!

Kérem, hogy az előterjesztést szíveskedjenek megtárgyalni és az alábbi határozati javaslatot elfogadni:

Határozati javaslat:

Martfű Város Önkormányzata Képviselő-testületének

……./2017. (……) határozata
Dr. Szolga Ferenc egyéni vállalkozóval kötött feladat-ellátási megállapodás módosításáról

Martfű Város Önkormányzatának Képviselő-testülete megtárgyalta a Dr. Szolga Ferenc egyéni vállalkozóval kötött feladat-ellátási megállapodás módosításáról szóló előterjesztést és az alábbi határozatot hozza:

Martfű Város Önkormányzatának Képviselő-testülete az I. számú fogorvosi körzet ellátására a Dr. Szolga Ferenc egyéni vállalkozóval kötött feladat-ellátási megállapodás 







módosítását a határozat melléklete szerint jóváhagyja és felhatalmazza a Polgármestert az aláírására. 

Erről értesülnek:
1.) Jász-Nagykun-Szolnok Megyei Kormányhivatal, Szolnok,
2.) Dr. Szolga Ferenc, egyéni vállalkozó, Szolnok, Hajó út 15.,
3.) Jász-Nagykun-Szolnok Megyei Kormányhivatal Szolnoki Járási Hivatal Népegészségügyi Osztály, Szolnok, Pf.: 75.,
4.) Valamennyi Képviselő, Helyben,
5.) Irattár.



M a r t f ű, 2017. augusztus 1.



                                                                                                                               Dr. Papp Antal

Látta: Szász Éva jegyző

